கால் செறி வேகப் பாகர் கார்முக உண்டை பாரா, வார்ச் செறி கொங்கை அன்ன கும்பமும் மருப்பும் காணப் பால் செறி கடலில் தோன்றும் பனைக் கை மால் யானை என்ன, நீர்ச் சிறை பற்றி, ஏறா நின்ற - குன்று அனைய வேழம். 59 பாணரும் விறலியரும் இசையுடன் பாடல் அறல் இயல் கூந்தல், கண் வாள், அமுது உகு குமுதச் செவ் வாய், விறலியரோடு, நல் யாழ்ச் செயிரியர், புரவி மேலார், நறை செவிப் பெய்வது என்ன, நைவள அமுதப் பாடல்